google/wiki40b huggingface dataset:
Vueling Airlines

Vueling Airlines er et lavprisflyselskap med base i Barcelona, Spania. Det flyr til store deler av Europa, særlig ved den vestlige delen av Middelhavet. Selskapet har også baser ved Madrids internasjonale flyplass, Charles de Gaulle internasjonale lufthavn i Paris og Sevilla lufthavn.
Vueling Airlines ble etablert i 2004, og startet flyvningene sine 1. juli samme år. Selskapet hadde da to fly, som begge fløy ruten Barcelona – Ibiza.  
Sommeren 2012 satte selskapet for første gang opp en rute til Norge, med to ukentlige avganger hver vei på strekningen Barcelona - Stavanger. Fra 2013 flyr selskapet også fra Barcelona til Oslo og Bergen. Oslo har fire ukentlige avganger, mens Bergen har to. Vueling har dermed åtte ukentlige flyvninger hver vei mellom Barcelona og ulike byer i Norge. 
Selskapet flyr også Oslo - Alicante fire ganger i uken i høysesongen (ut september) og tre ganger i uken frem til slutten av oktober.
Kuitun

Kuitun (kinesisk: 奎屯; pinyin: Kuítún; uigursk: كۈيتۇن ; Küytun) er et byfylke i det autonome prefekturet Ili i den autonome region Xinjiang i Folkerepublikken Kina.
Befolkningen var på 263 947 innbyggere i 1999.

Økonomi og samferdsel

I Kuitun ligger Kuitun kullkraftverk med 270 MW kapasitet.
Kinas riksvei 217 løper gjennom området. Den begynner i Altay og ender i Kuqa, begge i Xinjiang.
Romsdal

Historie

Før sogneinndelingen ble innført på 1100-tallet var Romsdal administrativt inndelt i åttinger: Fanne (omkring Fannefjorden med dagens Molde), Eresfjord, Rødven, Romsdal (Romsdalen og Isfjorden), Voll, Vestnes, Sund (kystområdet med blant annet Fræna) og Våge (øyene i fjordmunningen).

Byer

Molde fikk bystatus første gang som ladested i 1614, og ble oppgradert til kjøpstad i 1742. Åndalsnes fikk bystatus av kommunen i 1996.

Stortingsvalgene 1906-1918

Romsdal var 3. valgkrets valgkrets av Romsdals amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Romsdal valgte således én representant og én personlig vararepresentant.
Valgkretsen Romsdal bestod av herredene Vestnes, Sylte, Eid, Vold/Voll, Grytten, Hen, Veø/Veøy, Eresfjord og Vistdalen, Nesset, Bolsø/Bolsøy, Akerø/Aukra til 1915 og Sandø til 1915 med rundt 21 000 innbyggere og 10 000 stemmeberettigede etter innføringen av kvinnelig stemmerett. I 1918 ble Aukra og Sandøy overført til Romsdals amts nyopprettede 4. valgkrets, Møre og Rauma. 3. valgkrets hadde da 17 700 innbyggere og 9 500 stemmeberettigede.
Amandaprisen 1997

Amandaprisen 1997 var utdelingen av Amandaprisen i 1997. Både filmer fra 1996 og 1997 var nominerte.

Vinnere

Vinnere:
Starbow

Etablering og navneendring

Flyselskapet ble etablert i oktober 1997 som Aero Surveys Limited og senere byttet navn til Air Shuttle. Flyselskapet opererte i starten med to Embraer EMB 110 Bandeirante-fly, som ble brukt til innlands charterflyvninger. Flyselskapet fikk sin AOC i august 2009.
I 2011 fikk flyselskapet nye eiere, som endret navnet på selskapet til Starbow. De nye eierne ønsket å starte med regulære innenlands ruteflyvninger, og kjøpte inn to 94 seters BAe 146-300 jetfly.
Starbow startet med innlandsflyvninger fra Kotoka internasjonale lufthavn 26. September 2011, til Kumasi og Tamale, samt til Takoradi, 8. november 2011.

Utvidelse

3. februar 2012, etter bare fem måneder i drift kunngjorde Starbow at de hadde ferdigstilt en avtale om å lease ytterligere to BAe 146-300 fly, som ville doble sin flåte størrelse til fire fly.
Starbow sin første internasjonale rute ble kunngjort 31. juli 2012, fra Accra til Cotonou, opptil 5 ganger i uken. Abidjan i Elfenbenskysten ble flyselskapets andre internasjonale rute 8. november 2012, med flyvninger opptil fem ganger i uken fra Accra. Starbow uttrykte også ambisjoner om flere regionale ruter.
Starbow  kjøpte i 2012 inn en BAe 146-200.
Tidlig i 2013 stoppet flyselskapet alle internasjonale ruter pga dårlig passasjertall.
HTC TyTN II

HTC TyTN II, også kjent under navnet HTC Kaiser eller HTC P4550 er en Windows Mobile-basert mobiltelefon (Pocket-PC) som produseres av HTC.
Den er en skyvetelefon med fullt qwerty-tastatur og touchskjerm, og leveres med bl.a. Microsoft Office og GPS. Vinkelen på skjermen, når den er slått ut, kan stilles slik at man lettere kan se skjermen når mobiltelefonen ligger på bordet. Den ble lansert i september 2007.
Leland Olds kullkraftverk

Leland Olds kullkraftverk er et kullkraftverk i Mercer County i delstaten Nord-Dakota i det nordlige USA. Det har en installert produksjonskapasitet på 656 MW, fordelt på 2 blokker / turbiner.
Anlegget ble bygget ut i årene 1966–1975. Brenselkilden er lignitt. Utslippene av CO2 i 2006 var i alt 4.808.205 tonn.
I likhet med de andre kullkraftverkene i delstaten, ligger også dette anlegget i kullområdene i fjellene nordvest for delstatshovedstaden Bismarck.
Frances Conroy

Oppvekst og utdanning

Conroy var født i Monroe i Georgia, USA, hun er datteren av Ossie Hardman (født Ray) og Vincent Paul Conroy. Hennes far som var av irsk opphav var en næringsleder, og hennes mor jobbet også innen næringslivet. Hun studerte i 1971-72 på Dickinson Collage i  Carlisle, Pennsylvania hvor hun var medlem av skuespillelaget "Mermaid Players" og fremtredde i flere teaterproduksjoner. Hun flyttet deretter til New York for å studere drama ved Neighborhood Playhouse og the Juilliard School. Hun var med i Juilliard's Drama Division Group 6 (1973–1977), som også andre kjente skuespillere var medlem av,  Kevin Conroy (ikke familie), Kelsey Grammer, Harriet Sansom Harris, and Robin Williams.
Bokformat

Bokformatet angir hvor mange blad en boktrykker kan lage av et ark papir. Man får mindre bøker med flere sider ved å brette arket flere ganger.
I Europa utviklet det seg fra 1500-tallet et systematiseringssystem for bokformater. En bok som er satt sammen av ark som var brettet én gang (slik at man får fire sider), kalles folio (latin folio av folium «blad»; forkortes gjerne 2ᵒ). Dersom man bretter arket to ganger, får man en kvarto (quarto, 4ᵒ, ca. 18–29 cm høy), dersom man bretter det tre ganger, en oktavo (octavo, 8ᵒ, ca. 9–20 cm høy), dersom man bretter det fire ganger, en duodecimo (12mo), og dersom man bretter det fem ganger, en sedecimo (16mo).
Som følge av dette vil et normalt legg i en bok i oktavformat utgjøre 16 sider.
Etter hvert som bokpressene har blitt større, har også boktrykkernes ark blitt større, og begrepene har mistet sitt realinnhold. Begrepene er likevel fremdeles i bruk: «vanlig roman-format» kalles oktav, og bøker i tilnærmet A4-format kalles kvarto / quarto; herav også bruken av q i bibliotekenes kataloger og oppstillingssystemer for å markere hyller med høye bøker.
Praktbiller

Utseende

Små til store (2 – 65 mm), som oftest avlange og noe flate biller, de fleste med metalliske farger. Hodet er temmelig bredt, vanligvis nesten så bredt som brystskjoldet (pronotum) og antennene er trådformede og forholdsvis korte, vanligvis omtrent så lange som hodets bredde. Fasettøynene er høyere enn brede. Brystskjoldet (pronotum) er bredere enn langt, gjerne bredest rundt midten, men det kan også være tilsmalnet framover. Dekkvingene er avlange, som oftest noe tilspisset bak, med eller uten punktrekker, ofte med store, grunne lengdegroper. Der er gjerne mer eller mindre metallglinsende, ofte med kontrasterende flekker eller fargemønstere. Beina er forholdsvis korte og slanke. Larvene er karakteristiske, avlange, med en lite fremtredende hodekapsel men kraftige kjever. Forbrystet (prothorax) er kraftig utvidet bak hodet, resten av kroppen avsmalnende bakover. De ulike segmentene er tydelig markerte slik at kroppen blir nærmest perlekjede-formet.

Lang larvetid

De fleste praktbillenes larver utvikler seg i ulike slags død ved. Billene legger egg på nylig døde stammer, men larveutviklingen kan ta ganske lang tid. Ved er næringsfattig og larvene vokser derfor langsomt. Det har hendt at praktbiller har klekket fra bygningstømmer etter mange år – enkelte arter har brukt opptil 50 år på larveutviklingen.

Spesialist på skogbranner

Noen arter er sterkt spesialiserte. Sotpraktbillen (Oxypteris acuminata) utvikler seg i ved som nylig har brent, og disse billene dukker opp utrolig raskt etter en skogbrann – de er ofte på plass mens det ennå ryker fra brannfeltet. Trolig reagerer billene på infrarød stråling (varmestråler) og kan komme flyvende langt borte fra til en brann. Utenom skogbranner ser man dem nesten aldri. Denne arten hører til en gruppe av arter av insekter og sopp som er helt avhengig av jevnlige skogbranner for å overleve.

Noen skadedyr

Noen praktbiller gjør en del skade på tømmer, men de norske artene er for fåtallige til å være noe problem. Det finnes også arter som minerer i stengler og blad på urter.
Frederiks gate 3

Frederiks gate 3 i Oslo er en del av sentrumsbygningene i Universitetet i Oslo.
Bygningen ble oppført i 1873 etter tegninger av Georg Andreas Bull. Den var bygget som kjemisk-metallurgiske laboratorier for Universitetet, og offisielt navn er fortsatt Domus Chemica. Etter at kjemisk institutt flyttet til Blindern i 1930 ble den sete for Statens institutt for hvalforskning. Fra 1939 ble den overtatt av Universitetets Oldsaksamling.
Bygningen ble fredet i 2014.
Medaljongene på utsiden er utført av Olaf Glosimodt.
Iguazua

Utbredelse

Slekten har en spredt utbredelse i Mellom-Amerika, Vestindia og Sør-Amerika.
Einar Nistad

Unge år

Det å bli kjøpmann lå nok i blodet ettersom både faren og bestefaren drev landhandel. Men hans far valgte å utvandre til New Zealand hvor han arbeidet som farmer i 9 år før han kom hjem og startet egen fiskebutikk. Der traff han hun som skulle bli Einars mor, Ingebjørg. Hun jobbet like ved og det tok ikke lang tid før de forlovet seg og startet ny butikk i Bergen sentrum. Gjennom de harde 30-årene var det farens oppsparte midler som farmer som holdt liv i butikken til foreldrene. Men sakte bygget de opp butikken som i 1955 ble den andre selvbetjente butikken i Bergen.

Kjøpmannen

Einar Nistad var bygdegutten som startet med to tomme hender men gjennom hardt arbeid og smarte valg skapte han et solid økonomisk og fungerende konsern.
Nistad begynte sin karriere som kjøpmann da han i 1952 begynte å jobbe i butikken til sine foreldre i Bergen. Der jobbet han frem til han i 1967 åpnet sin egen dagligvarebutikk kalt Mekka.

Første Lavpriskjede

Da Nistad åpnet sin første dagligvare-butikk i Bergen sentrum så var ideen om dagligvarer til fast lavpris noe nytt her hjemme og han var en av de første som drev dagligvare butikk etter en slik forretningside. Allerede første året omsatte han for over 10 millioner kroner og overgikk alle forventninger.
I tiden som kom åpnet Nistad flere butikker og Mekka ble på få år en stor og viktig aktør innen dagligvarebransjen i Bergen.

Annerledes forretningside

Den uvanlige ideen med faste lave priser skulle gjennomføres selv om avansen pr enhet ble lav. Ideen var at de lave prisene ville øke salget så mye at til tross for lav avanse pr enhet så ville det salgsvolumet sammen med store partikjøp, egne lagre, bakeri og grossistselskap allikevel være nok. Aktiv markedsføring og fristende lokketilbud ble også en viktig faktor for utviklingen og i 1975 omsatte fire Mekka-butikker for hele 60 millioner kroner.

Kjeden selges

Suksessen med Mekka fortsatte og i 1993 hadde lavpris-kjeden overtatt en fjerdedel av hele dagligvaremarkedet i Bergen. Omsetningen var da på 700 millioner kroner i året og det var på dette tidspunktet Nistad valgte å selge alle Mekka-butikkene. Lavpriskjeden ble solgt til Hakon-gruppen for hele 300 millioner kroner.

Investerer i aksjer

Salget i 1993 ga Nistad rikdom som han brukte på aksjemarkedet. Her var han innom mange forskjellige markeder og spesielt en aksjepost førte med seg et stort tap for ham. I tillegg ble han lurt av tre bekjente forretningsmenn som fikk den aldrende Nistad til å tro at han investerte penger mens han i realiteten kun overførte penger til bedragerne. De tre ble dømt til 6 års fengsel for bedrageri i tillegg til hvitvasking av større beløp.

Sykdom

Ved årtusenskiftet ble Nistad langvarig syk og han overlot da ansvaret for styringen av konsernet til sin eldste datter, Birgit Nistad. Hun har hatt ansvaret for å drive konsernet siden.
Einar Nistad døde i 2001.

Nistadgruppen i dag

Nistad Gruppen har i dag en bred investeringsprofil der investeringene balanseres mellom eiendom, shipping, energi, miljøteknologi og tradisjonell industri.
Johann Georg Neidhardt

Liv og virke

Neidhardt studerte ved universitetene i Wittenberg, Jena og Königsberg, og fikk undervisning hos Johann Nikolaus Bach – en tremenning av Johann Sebastian Bach. I 1720 ble Neidhardt hoffkapellmester i Königsberg.
Neidhardt komponerte sannsynligvis mye musikk gjennom livet, men bare noen få koraler og enkelte publiserte salmer er bevart. Det lille som finnes holder knapt et tidstypisk gjennomsnittsnivå for leilighetsmusikk.
Neidhardts musikkhistoriske betydning hviler på hans skrifter om stemming av musikkinstrumenter. Han var talsmann for likesvevende temperatur, fordi han så det som nødvendig å ha uinnskrenkede transponeringsmuligheter til alle tonearter. Synet fikk støtte av blant andre Johann Kuhnau og Johann Mattheson, og ganske spesielt av Andreas Werckmeister, som i det posthumt utgitte skriftet Musicalischen Paradoxal-Discoursen (1707) gjorde krav på å ha vært den første til å fremme dette forslaget, og som takket være «rettskafne personer» som Neidhardt nå følte seg oppmuntret til også å arbeide for en likesvevende temperatur.
I årenes løp foreslo Neidhardt ulike temperaturer, én «for store byer», én «for små byer» og én «for landsbyer», dvs. stemmesystemer som var tilpasset lokale kvalitetstandarder og de stedlige musikernes ferdigheter. I hoffsammenheng krevde Neidhardt en kompromissløs likesvevende temperatur, mens småsteder kunne nøye seg med den laveste standarden.
For enkelte historiske orgler brukes fremdeles Neidhardts likesvevende temperatur.
Trygve Ottersen

Forskning

Ottersens forskningsarbeid har vært knyttet til prioritering i helsetjenesten, helsesystemstyrking, universell helsetjenestetilgang i lav- og middelinntektsland, global helsesikkerhet, global styring og samhandling, og internasjonal helsebistand.

Policyarbeid

Ottersen har vært engasjert av Helse- og omsorgsdepartementet, Verdens helseorganisasjon, The Royal Institute of International Affairs (Chatham House), Det globale fondet for bekjempelse av aids, tuberkulose og malaria, samt FNs spesialutsending for ebola. 
Han var sekretær for Norheimutvalget. Han er medlem av WHO Consultative Group on Equity and Universal Health Coverage. Ottersen har hatt oppdrag for Centre on Global Health Security ved Chatham House og for Equitable Access Initiative ved Det globale fondet for bekjempelse av aids, tuberkulose og malaria.
Æbleflæsk

Æbleflæsk (epleflesk) er en dansk matrett som tilberedes av epler, røkt sideflesk, løk, sukker og evt. pepper og kanel.
Flesket skjæres i store terninger, stekes i pannen og de skrellede eplestykkene tilsettes. Så tilsettes brun farin eller alminnelig sukker, og det hele røres sammen til det får en nærmest grøtlignende konsistens. Retten spises ofte som pålegg på rugbrød.
Opprinnelig har det vært en rett med fokus på eple, og det brukes derfor normalt mere av dette enn av flesk. Det skal dog hverken smake surt som nyplukket eple eller søtt som syltetøy.
Æbleflæsk kan utmerket nytes sammen med mørkt øl eller snaps, og spises gjerne i de kalde månedene, høst som vår.
Baix Camp

Baix Camp er et comarca i Catalonia, hvis hovedstad er Reus. 
Det grenser i nord til Conca de Barberà, i øst til Alt Camp og Tarragonès, i sør til Middelhavet og Baix Ebre, og i vest til Priorat og Ribera d'Ebre.
Baix Camp har 167 889 innbyggere og et areal på 697,07 km².
20. november

Navnedag

Halvdan, Helle
Johan Rasmus Dedekam Jørgensen

Unge år

Johan Rasmus Dedekam Jørgensen ble født 16. juni 1842 på Fiane ved Tvedestrand. Han var sønn av Knud Jørgensen (1810-1853) og Anne Elene Dedekam (1816-1902). Faren var overlærer ved Lærerseminaret på Holt, men i 1849 ble han ansatt som sogneprest i Hå på Jæren. Familien flyttet dit, men oppholdet ble kortvarig. Faren døde allerede i 1853 og i 1854 begynte Johan på Kristiansand katedralskole.

Forretningsmann

Etter endt skolegang flyttet han til Tvedestrand hvor han bodde hos sin onkel Even Jørgensen. Han var kjøpmann og skipsreder. Johan Rasmus gikk i onkelens fotspor og startet både klesforretning samt investerte i rederidrift og annen virksomhet. Deriblant Jørgensen & Jordkjend skibsrederi og assuranse, rederiet M.H. Smith og trelastfirmaet Jørgensen & Smith.

Bankmann og lokalpolitiker

Johan Rasmus Dedekam Jørgensen var en periode direktør for Tvedestrand Sparebank og satt i flere år også i Tvedestrand bystyre.
Sundsfjorden (Gildeskål)

Sundsfjorden er en fjordarm av Morsdalsfjorden i Gildeskål kommune i Nordland. Fjorden har innløp mellom Rotneset i vest og Hamneset i øst, like sør for Sandhornøya og strekker seg 3 kilometer sørvestover til Sundsfjord i bunnen av fjorden.
Fylkesvei 17 går langs østsiden av fjorden og krysser fjorden ved Sundsfjord.
Sjøkartnull

Sjøkartnull er referansenivået for dybder i sjøkart og tidevannstabeller.
Fra 1. januar 2000 har de fleste Nordsjølandene innført laveste astronomiske tidevann (LAT) som felles referansenivå for dybder i sjøkart. I områder der tidevannsforskjellene er små sammenlignet med værets utslag på vannivået, hender det at sjøkartnull legges noe lavere enn LAT. På Sørlandskysten og i Oslofjorden kan vannstanden over lengre tid være lavere enn LAT, og dermed er sjøkartnull i indre Oslofjord, innenfor Drøbaksundet, lagt 30 cm lavere enn LAT, og 20 cm lavere enn LAT langs kysten fra grensen mot Sverige til Utsira. For resten av Norge med Svalbard er sjøkartnull lik laveste astronomiske vannstand.
Ved høyt lufttrykk og fralandsvind kan reell vannstand være lavere enn sjøkartnull.
Nullnivået på landkart, for eksempel NN2000 i Norge, ligger omtrent ved middelvannstanden, altså høyere enn sjøkartnull. Forskjellen på de to nullnivåene vil variere fra sted til sted avhengig av størrelsen på tidevannsamplituden.
Kirkevalget i Norge 2009

Kirkevalget i Norge 2009 var et valg til flere av organene i Den norske kirke. Det fant sted 14. september 2009, i en del kommuner også 13. september. Valget var en følge av et politisk forlik som ble inngått i 2008 om Den norske kirkes stilling som statskirke, der blant annet en demokratireform var et sentralt moment. Det var første gangen det ble gjennomført et nasjonalt koordinert valg til alle kirkeorganene.
Det ble valgt menighetsråd for samtlige 1 280 menigheter i Den norske kirke. Dessuten var det for første gang direktevalg av lekmedlemmer til bispedømmerådene og delegater til Kirkemøtet. Kirkevalget fant sted samtidig med stortingsvalget 2009.
Det var omkring 3,2 millioner stemmeberettigede ved valget, det vil si alle registrerte medlemmer av Kirken som var født i 1994 eller tidligere. Ved forrige kirkevalg var valgoppslutningen 4,2 prosent.
Reglene for valget ble vedtatt av Kirkemøtet i november 2008, og den nødvendige lovhjemmel ble vedtatt i Odelstinget og Lagtinget våren 2009. Stortinget bevilget 68 millioner kroner til demokratireformen, herav 27 millioner kroner til lokal gjennomføring.

Bispedømmerådene

Ved valg av sju lekfolksrepresentanter til hvert bispedømmeråd ble det utprøvd ulike modeller. I Oslo, Hamar, Stavanger og Nord-Hålogaland bispedømmer ble samtlige sju valgt ved direkte valg. I Borg, Nidaros og Sør-Hålogaland ble tre av de sju (altså et mindretall) valgt direkte, mens det i Tunsberg, Agder og Telemark, Bjørgvin og Møre var fire av de sju (et flertall) som ble valgt direkte ved kirkevalget. De som ikke ble valgt direkte, ble valgt av menighetsrådene i bispedømmet. Valgperioden er som en overgangsordning satt til to år, slik at det blir nytt valg samtidig med kommunevalget 2011.

Kirkemøtet

Kirkemøtet består av medlemmene av bispedømmerådene (pluss lederen av Samisk kirkeråd), og det er altså dermed delvis valgt ved kirkevalget. 
Kirkemøtet består nå av 59 menn og 56 kvinner. Gjennomsnittsalderen er 47,8 år.
Torsten Ottersen Hoff

Torsten Ottersen Hoff (født ca. 1688, begravet 17. september 1754) var en norsk billedhugger som hadde verksted i Christiania fra han var i begynnelsen av 20-årene og fremover. I tillegg til oppdrag på hjemstedet, gjorde han arbeid flere andre steder på Østlandet og Sørlandet. Han laget også ovnsmodeller for jernverkene.
Hoffs stil omtales gjerne som akantusbarokk eller Regence-stil.
På begynnelsen av 1720-tallet var Hoff en del av arbeidsstokken som utførte utsmykkingsoppdrag i Vår Frelsers kirke - den senere Oslo domkirke. Han sto blant annet bak store deler av orgeldekoren og muligens døpefonten og deler av utskjæringene på altertavlen og prekestolen.
Sentralamerikanske og karibiske leker 1982

Sentralamerikanske og karibiske leker 1982. Lekene i 1982 var de fjortende sentralamerikanske og karibiske leker, de ble arrangert i Havanna på Cuba i perioden 7. til 18. august 1982. Det var andre gangen som Havanna arrangerte lekene, første gangen var i 1930. Det var 2420 utøvere, herav 682 kvinner fra tjueen nasjoner som deltok i tjuefire sporter. Cuba ble beste nasjon med 120 gullmedaljer foran Mexico med tjuefem.
Nyholmsundet

Nyholmsundet er et om lag 1,3 kilometer langt sund like øst for Bodø by i Nordland. Sundet skiller Lille Hjartøya i nordøst og Burøya i sørvest og benyttes av skipstrafikken mellom Bodø havn og Landegodefjorden og videre Vestfjorden i nord. Nyholmsundet regnes som en del av Bodø havnedistrikt.
I forbindelse med at Bodø havn ønsker å bygge et nytt havneområde på Lille Hjartøya er det ønsket en forbindelse over sundet i form av en bro eller molo.
Tempel

Religion

Et tempel er en bygning, et telt eller lignende, som inngår som en del av en religions helligdommer, og som brukes til tilbedelse og/eller offerhandlinger. Generelt betraktet er kirker, moskeer og synagoger alle sammen templer.
Det jødiske tempelet fantes i flere versjoner på Tempelberget i Jerusalem inntil det ble endelig ødelagt i år 70. Tempelberget og Klagemuren er i dag jødedommens helligste sted, islams tredje helligste sted og et viktig sted for kristendommen.

Arkitektur

Spesielle arkitektoniske stiler fra forskjellige historiske perioder er bevart i større religiøse bygninger. Disse tempelbygningene, sammen med militære bygninger og palasser, har ofte vært de viktigste overlevende eksemplene av visse typer arkitektur. Spesielt har gresk og romersk tempelarkitektur hatt en stor innflytelse på senere offentlig vestlig arkitektur.
Merom kraftverk

Merom kraftverk er et kullkraftverk i Sullivan County, delstaten Indiana i det nordlig-sentrale USA. Det har en installert produksjonskapasitet på 1080 MW, fordelt på 2 blokker / turbiner. Dette er delstatens niende største termiske kraftverk målt etter installert produksjonseffekt. 
Anlegget ble bygget ut i årene 1982–1983. Brenselkilden er bitumenøst kull.